മുഖ്യമന്ത്രി വിളിച്ച പൊലീസ് ഉദ്യോഗസ്ഥരുടെ വിപുലയോഗം ഇന്ന് തിരുവനന്തപുരം: സംസ്ഥാനത്ത് ഉന്നത പൊലീസ് ഉദ്യോഗസ്ഥരടക്കം വിവാദങ്ങളില്പ്പെടുന്നത് തുടര്ക്കഥയാവുന്ന സാഹചര്യത്തില് മുഖ്യമന്ത്രി പിണറായി വിജയന്റെ നേതൃത്വത്തില് വിപുലമായ യോഗം ചേരുന്നു. ഞായറാഴ്ച വൈകുന്നേരം മൂന്നരയ്ക്ക് ചേരുന്ന യോഗത്തില് എസ്.എച്ച്.ഒമാര് മുതല് ഡിജിപി വരെ ഓണ്ലൈനായി പങ്കെടുക്കും. രണ്ടാം ഭരണത്തില് മുഖ്യമന്ത്രി പിണറായി വിജയന് വിളിക്കുന്ന ആദ്യ പൊലീസ് യോഗമാണിന്ന്. പൊലീസിന്റെ പ്രതിച്ഛായയും വര്ദ്ധിപ്പിക്കാനാണ് മുഖ്യമന്ത്രി ഇത്തരത്തില് യോഗം വിളിച്ച് ചേര്ക്കുന്നത്. മോണ്സന് മാവുങ്കലുമായുള്ള ഉന്നത പൊലീസ് ഉദ്യോഗസ്ഥരുടെ ബന്ധം ചര്ച്ചയാകുന്നതിനിടെയാണ് മുഖ്യമന്ത്രി സേനാംഗങ്ങളുടെ യോഗം വിളിച്ചത് എന്നതും ശ്രദ്ദേയമാണ്. മോന്സന് മാവുങ്കലുമായുളള ആരോപണങ്ങളില് ഡി.ജി.പിയും നിലപാട് വിശദീകരിച്ചേക്കും. പുരാവസ്തു തട്ടിപ്പുമായി ബന്ധപ്പെട്ട് മോന്സണ് മാവുങ്കല് അറസ്റ്റിലായതിന് പിന്നാലെയാണ് പൊലീസ് ബന്ധം സംബന്ധിച്ച വിവരങ്ങളും പുറത്തുവന്നത്. മുന് ഡിജിപി ലോക്നാഥ് ബെഹ്റ, ഡിഐജി സുരേന്ദ്രന്, ഐ.ജി ലക്ഷ്മണ് ഉള്പ്പെടെയുള്ളവര് മോന്സണിന്റെ വീട്ടില് സന്ദര്ശനം നടത്തിയതിന്റെ ചിത്രങ്ങള് പുറത്തുവന്നിരുന്നു. മോന്സണിനെതിരായ കേസ് അട്ടിമറിക്കാന് ഐ.ജി ലക്ഷ്മണ് ഇടപെട്ടതായിട്ടുള്ള ആരോപണവും ഇതിനിടെ ഉയര്ന്നിരുന്നു. മുന് ഡി.ജി.പി മുതല് സി.ഐ വരെ അര ഡസനിലേറെ പൊലീസുകാര് മോന്സന് മാവുങ്കല് കേസില് ആരോപണ വിധേയരാണ്. തട്ടിപ്പുകാരനെന്ന് ഇന്റലിജന്സ് കണ്ടെത്തിയ പ്രതി പൊലീസ് ആസ്ഥാനത്ത് വരെ കയറിയിറങ്ങി എന്നത് സേനയ്ക്ക് വലിയ മാനക്കേടായി. മോണ്സന് വിവാദങ്ങള്ക്ക് മുമ്ബും പൊലീസിനെതിരെ നിരവദി ആരോപണങ്ങള് ഉയര്ന്നു. രണ്ടാം ലോക് ഡൗണിന്റെ അവസാന സമയത്ത് കഴുത്തറപ്പന് പിരിവും പരിധി വിട്ട പെരുമാറ്റവും കാരണം സേന ഒട്ടേറെ പരാതി കേട്ടു. കോവിഡിന്്റെ തുടക്കം മുതലുള്ള രാപ്പകല് അധ്യാനത്തിന്റെ ശോഭ കെടുത്തിയെന്നും ആക്ഷേപമുണ്ട്. അതിനാല് സേനയെ മൊത്തത്തിലുള്ള മാറ്റമാണ് മുഖ്യമന്ത്രി ലക്ഷ്യമിടുന്നത്.